MacGyver (sérial TV 1985)

MacGyver  iku sérial TV Amérika Sarékat wetonan taun 1985. MacGyver iku sawijining sérial ing genre aksi-lelana besutané Lee David Zlotoff lan dimainaké déning Richard Dean Anderson. Henry Winkler lan John Rich sing dadi sutradara èksekutifé. Sérial iki ngenani lelanané Angus MacGyver, dhèwèké spion sing akalé akèh banget kanggo golèk solusi menawa ana masalah. Solusiné nganggo barang-barang sing ana ing cedhaké. 

MacGyver ditayangaké kapisan ing tanggal 18 Agustus 1989 ing Indonésia déning RCTI.https://www.inews.id/lifestyle/film/5-film-barat-yang-pertama-kali-diputar-di-awal-berdirinya-rcti-manakah-yang-pernah-anda-tonton
Salawasé sérial iki tayang saka taun 1985-1992 lan 1994 ana 139 épisodhe lan rong film TV. Sérial olèhé syuting ana ing Los Angeles nalika mangsa siji, loro, lan pitu, kamangka mangsa telu tekan enem ing Vancouver.

Épisodhe pungkasan acara iki ditayangaké ing tanggal 25 April 1992, ing kanal ABC. Nanging sawisé iku ABC isih nayangaké épisodhe siji manèh ing tanggal 21 Mèi 1992. Sajatiné karepé épisodhe iki ditayangaké luwih dhisik, sadurungé épisodhe final.

Sérial iki suksès banget lan akèh sing nggandrungi lan loyal. Sérial iki dadi populèr ing Amérika Sarékat lan saindenging donya, kalebu Indhonésia.

Rong film TV asesirah Lost Treasure of Atlantis and Trail to Doomsday ditayangaké ing ABC taun 1994.

Ing taun 2003 direncanakaké anané sérial sempalan (spin off) asesirah Young MacGyver, nanging namung épisodhe pilot waé sing digawé.

Saliyané iku akèh waralaba sing digawé kaya ta dolanan komputer, dolanan médhia cithak, lan sérial original audhio.

Banjur uga ana sérial balèn (reboot) sing ditayangaké ing CBS saka taun 2016 nganti 2021. CBS saiki ndarbèni hak sérial asli sawisé ngakuisisi Paramount Television.

 Alur crita 
Acara iki nuduhaké critané sang spion Angus MacGyver, sing diparagakaké déning  Richard Dean Anderson, sing nyambut gawé minangka troubleshooter kanggo yayasan fiksi Phoenix Foundation ing Los Angeles lan uga minangka spion kanggo agènsi fiksi Amérika Sarékat Department of External Services (DXS) utawa Dhèpartemèn Dhines Nagara Ngamanca.

Dhèwèké kuliah minangka ngèlmuwan fisika ing Western Tech ("Hell Week"), banjur MacGyver dhines ing Angkatan Dharat AS bagéan teknikus bom nalika Perang  Viètnam ("Countdown"). 

Déné akalé akèh lan dhèwèké ndarbèni kawruh ènsiklopèdhis ngenani sains fisika, dadi dhèwèké bisa golèk solusi mecahaké masalah komplèks mawa nganggo barang-barang sadina-dina karo lading bala Swis sing mesthi dikanthongi, lakban, lan kadhangkala korèk geni. 

Dhèwèké luwih milih solusi tanpa gaman geni. Awit nalika cilik ana kancané umur 12 taun ora sengaja katémbak nganti mati. 

Katrampilané sing paling jos iku olèhé bisa nrapaké kawruh sainsé lan olèhé nduwé akal cara ngréka barang-barang padinan minangka solusi masalah angèl.  

Solusi pinter gagasané MacGyver marang masalah sing katoné ora ana solusiné, kerepé ing kahanan antara urip lan mati lan MacGyver kudu nemu solusiné in wektu sawetara menit, iku dadi daya tariké acara TV iki. Perkara iki nggawé para pamirsa umum padha nggandrungi sains terapan, kalebu ngèlmu insinyur, saliyané tentuné nggawé crita sing menarik. 

Kabèh kalakoné MacGyver ing acara iki dipriksa dhisik déning para pakar lan ngèlmuwan supaya njamin menawa kabèh iku ndarbèni dhasar ngèlmiah. 

Ing sawetara kasus nalika MacGyver nganggo bahan kimia sadina-dina kanggo ngracik racun, bahan bledhosan, utawa barang liya sing dianggep mbebayani, menawa dicritakaké rinci, dhétailé ana sing diowahi utawa utawa digawé gamang utawa bahan wigati ora dicritakaké utawa ana langkah sing dibusak, supaya ora ditiru pamirsa.

Acara iki kadhangkala ngomongaké masalah-masalah sosial, nanging luwih kerep ing mangsa 4 nganti 7. Ing mangsa 1 nganti 3 acara iki luwih akèh nyritakaké olèhé MacGyver nyambut gawé kanggo Yayasan Phoenix Foundation utawa pamaréntahé Amérika Sarékat.

 Pratélan épisodhe 

Sawetara épisodhe, kalebu épisodhe pilot utawa épisodhe kapisan diwiwiti pambuka atis arané (cold opening), dadi MacGyver wis ana ing sawijiné misi. MacGyver kerep nyritakaké crita saka nalika enom sing ana gandhèngané karo kahanané saiki. Kahanané iki bisa agé dipungkasi lan crita utama diwiwiti sawisé pratélan para paraga lan prodhuser dituduhaké. Pambuka kaya mangkéné, kayadéné pambuka catur, luwih kerep ana ing épisodhe-épisodhe awal. Bagéan iki biasané sing nulis lan sutradarané séjé karo sutradarané bagéan utama. Sawisé iku, crita utama biasané dimainaké adhedasar struktur telung bagéan. Ing akèh épisodhe, adhegan pambuka kerepé diwiwiti sawisé  pratélan para paraga lan prodhuser dituduhaké lan kerep ora ana MacGyveré ing sawijiné misi, nanging ana ing kahanan sing mrelokaké patuwuhing karakter. Mèmper adhegan 'pambuka catur', pambuka kaya mengkéné iki kerep ora ana gandhèngané karo crita utama.

 Para paraga 
 Richard Dean Anderson minangka Angus Macgyver. MacGyver iku sepion sing menawa bisa ora nggawa utawa nganggo gaman geni, amarga nalika cilik ana prastawa ngenani péstol sing marai kancané ketémbak mati. Senadyan mengkono dhèwèké gelem nganggo gaman geni menawa ana, ya ondherdilé utawa péloré ing cara ora standar. Dhèwèké uga tau nganggo péstol minangka kunci Inggris. Kejaba ana telung kasus nalika dhèwèké nganggo gaman api minangka senjata, ya iku ing épisodhe kapisan, MacGyver katon némbak bedhil AK-47 sajeroné misi ing adhegan ‘pambuka catur,’ (menit 7:51 sajeroné episodhe); dhèwèké ngancem para wong culik nganggo bedhil ing adhegan pambuka épisodhe 10 mangsa pisan; lan dhèwèké uga nganggo bedhil ing film TV  Trail to Doomsday. MacGyver kerep samar marang motivasi sawetara militèr bagéan pamaréntah AS sing seneng solusi kekerasan, dhèwèké nganggep Yayasan Phoenix Foundation sing ana ing Los Angeles lan ngwèhi awaké gawéan, minangka alternatif marang panegakan kukum sing luwih konvènsional (lan keras).
 Dana Elcar minangka Pete Thornton. Dhèwèké kuwi boss lan kancané MacGyver sing apik dhéwé. Dhèwèké iku pegawé ing  Department of External Services (DXS) utawa Dhépartemèn Hubungan Ngamanca. Pete Thornton kagum marang akalé MacGyver nalika nggolèki  Murdoc(Michael Des Barres), sawijining  juru rajapati internasional lan wong sing pinter nyamar. Nalika Thornton dadi dhirèktur operasi ing Yayasan Phoenix Foundation sawetara taun sawisé, dhèwèké nglebokaké MacGyver minangka karyawan ing yayasan iku. Saliyané ngirim MacGyver tugas metu ing werna-werni tugas kanggo yayasan iki, Thornton kerep kudu nulungi MacGyver menawa olèh masalah, kamangka awaké dhéwé sajatiné lugu lan kurang akèh akalé nalika dhines ing lapangan. Thornton has nduwé anak lanang sing jenengé Michael. Ing pungkasané acara iki, Thornton ngidhep lelara glaukoma, sing uga mèlu katulis ing acara iki amerga Dana Elcar ya ngidhep lelara iki ing donya nyata.  Dana Elcar iku sajatiné ing épisodhe pilot ya mèlu main, ananging minangka Andy Colson, Kepala Operasi ing laboratorium KIVA.
 Bruce McGill minangka Jack Dalton, dhèwèké kancané MacGyver sing lucu. Awaké iku serdhadhu bayaran lan pilot sing kerep olèh masalah lan nglèpètaké wong liya amarga awaké kepéngin cepet sugih. Namung MacGyver sing bisa nylametaké awaké. Menawa ngapusi mata kiwané kedhuten. Dalton iku kerep kepéngin macari para wanita sing ditepungaké marang awaké.

 Prodhuksi 
 Pangembangan 
Nalika ngripta sérial MacGyver, John Rich lagi nggarap kumidhi (sitcom) Mr. Sunshine kanggo ABC, sing namung sedhéla waé olèhé tayang lan agé dianulir. Henry Winkler lagi waé rampung ing sérial Happy Days sawisé sawelas taun lan lagi golèk proyèk anyar. Lee David Zlotoff kuwi nyambut gawé minangka sutradara kanggo sérial  Remington Steele, sing lagi tayang ing NBC. Wong telu iki ngumpul lan nggawé dhasaré MacGyver lan banjur ngedol idéné marang Paramaount. ABC banjur dadi katarik sérial iki. Vin DiBona, sing dadi prodhuser America's Funniest Videos, ya mèlu kesembèt ing dina-dina awal.

 Syuting 
Sérial iki difilem ing California Kidul nalika mangsa kapisan lan kapindho karo mangsa kaping pitu. Saka mangsa 3 nganti 6, sérial iku difilem ing sawetara lokasi sakiwa tengené Vancouver ing British Columbia, Kanadha. Senadyan ngono, Los Angeles panggah dadi sètting acara iki. Olèhé ngalih menyang Vancouver iku merga acara iki bisa dianulir déné anggaran prodhuksiné kedhuwuren. Ing mangsa 1 lan 2, MacGyver dituduhaké yèn awaké manggon ing apartemen sangarepé banyu ing panté Venice Beach. Ing mangsa 3, MacGyver ngalih menyang sawijiné omah prau, ing lokasi sing ora diarani, senadyan karepé ya isih ana ing Los Angeles. Sajatiné syutingé dilakoni ing Coal Harbour, cedhak tengahé Kutha Vancouver. Syutingé bali manèh menyang Los Angeles nalika mangsa pungkasan. 

 Pamaragan 
Nalika sérial iki isih ing wayah pra-prodhuksi, Winkler lan Rich golèk aktor sing cocog lan pantes. Sawisé Richard Dean Anderson main in sérial TV AS The Love Boat, Winkler ngundhang Anderson supaya audhisi. Miturut Rich kabèh aktor sing audhisi, wagu. Nalika Anderson ing pungkasan mèlu audhisi, Winkler lan Rich ngrasakaké yèn Anderson bisa mènèhi karakter MacGyver watek manungsa, kamangka para aktor liyané ora bisa.

Wong loro iku percaya yèn Anderson bisa dadi salah siji bintang anyar ing télévisi Amérika Sarékat. 

Wong ngerti yèn Anderson dhéwé sing nggarap dhéwé stunt sajeroné acara iki. Senadyan mengkono, ing mangsa-mangsa pungkasan, dhèwèké wis ora kerep nggarap dhéwé, déné awaké kerep cilaka. Dhèwèké gegeré tau tatu lan sikilé kudu dioperasi, amarga kacilakan sing dialami olèhé nyambut gawé minangka stuntman.

 Sajarah panayangan 
Sawisé ndarbèni wiwitan sing alon, MacGyver dadi sleeper hit kanggo ABC ing mangsa kapindho. Sawisé iku acara iki enem taun salawasé dadi pambuka acara Monday Night Football ing ABC. Sajeroning sajarah, iki sing suwé dhéwé.

Nalika ing mangsa kaping papat, Richard Dean Anderson komplain menawa ABC kurang olèhé nawakaké sérial iki. Dhèwèké nyatakaké menawa kanggo ABC sérial iki namung salah siji sérial aksi waé lan ABC kurang olèhé promosi sérial iki.

Mangsa kaping pitu MacGyver dicekak. Sawisé épisodhe kaping rolas ditayangaké ing tanggal  30 Dhèsèmber 1991, MacGyver ngilang saka jadwal ABClan ora bali nganti tanggal 25 April 1992, kala iku sérial iki wis dianulir Épisodhe final ditayangaké wengi iku, lan diiloni déning sawijiné épisodhe sing durung tau ditayangaké ing tanggal 21 Mèi 1992. 

Nalika ditakoni généya sérial iki dianulir, Anderson mangsuli: “Siji-sijiné alesan iku amarga kabèh wis sedya nglakoni barang liya, wis bisa move on. Aku dhéwé wis kesel njaba njero lan ora nduwé urip pribadi.”

 Pawiji 

 Mangsa Épisodhe Ditayangaké kapisan Pungkasan ditayangaké Wektu Rangking Cacahé pamirsa 1 22 29 Sèptèmber 1985 7 Mèi 1986 Dina Minggu jam 20:00Dina Rebo jam 20:00 #47 14,6 2 22 22 Sèptèmber 1986 4 Mèi 1987 Dina Senèn jam 20:00  #45 14,6 3 20 21 Sèptèmber 1987 9 Mèi 1988 #53 12,9 4 19 31 Oktober 1988 15 Mèi 1989 #42 13,6 5 21 18 Sèptèmber 1989 30 April 1990 #47 12,3 6 21 17 Sèptèmber 1990 6 Mèi 1991 #52 11,5 7 14 16 Sèptèmber 1991 21 Mèi 1992 #64 9,6

 Film TV 
Ing taun 1994, sérial iki dibabar ing luwih saka 70 pasar sing béda-béda. Amarga akèh sing njejaluk, ana rong film TV digawé, loro-loroné dibabar ing taun 1994. Film kapisan ajudhul MacGyver: Lost Treasure of Atlantis kababar pisan ing Amerika Sarékat ing sasi Mèi. Film iki olèhé syuting ing Inggris lan Grikenlan. Film kapindho ndarbèni judhull MacGyver: Trail to Doomsday, lan olèhé syuting in Inggris. Anderson makarya minangka prodhuser èksèkutif kanggo film loro iki, sing disyuting ing Éropa.

 Panayangan sindhikasi lan médhia omah 
Tayangan ulang sérial iki isih ana ing Amérika Lor, Éropa, Ostrali, Asia, Kosta Rika, lan Étiyopia. Saliyané sindhikasi lokal, ulangan ya ditayangaké ing USA Network saka 1990 nganti 1997, ing WGN America saka 1998 nganti 2002, ing TV Land saka Januari 2003 nganti 2006, ing Spike tau cekak ing taun  2005. Banjur uga tau tayang ing Cloo (2011–2017) mawa tayangan maraton ing dina Setu lan Minggu lan ing 13 Mèi 2015, Esquire Network uga miwiti tayangan ulang sérial iki.  MeTV Network olèh hak kanggo nayangaké sérial iki ing tanggal 2 Dhèsèmber 2015. Sérial iki ditayangaké ing dina kerja soré lan wengi ing MeTV saka tanggal 19-12-2016 - 26-5-2017.

Ing tanggal 15 Juni 2010, Paramount mbabar rong film TV ing format DVD ing Region1 ing sawijining rilis awujud cakram tunggal ajudhul   MacGyver – The TV Movies.

Ing surya 13 Januari 2015, CBS Home Entertainment wara-wara menawa dhèwèké kabèh bakal mbabar vèrsi pakèt ulang sérial komplit ing DVD ing Region1, mawa rega sing luwih murah ing tanggal 7 April.

 JUDHUL DVD  Region 4 (Ostrali) The Complete First Season  January 25, 2005 The Complete Second Season  June 7, 2005 The Complete Third Season  September 6, 2005 The Complete Fourth Season  December 6, 2005 The Complete Fifth Season  March 14, 2006 The Complete Sixth Season  June 13, 2006 The Final Season  October 24, 2006 The Complete Series (39 Disc Set)  July 30, 2009 The Complete Collection (38 Disc Set)  August 15, 2018

Remaster ing format high definition
Ing sasi June 2018, CBS wara-wara menawa négatif kaméra orisinil, sing sadurungé dikira wis ilang, tibaké ketemu manèh, lan remaster ing format high definition saka sérial iki lagi digarap. Ing rilis pèrs tanggal 21 Juni wis didhedhesaké menawa telung mangsa kapisan wis rampung. Papat liyané isih kudu diremaster manèh sadurungé pungkasané taun 2018. Rilis pèrs iki uga nuduhaké kwalitas gambar sing luwih apik.

 Pangaribawa 
Sérial iki kerep disebut ing sawetara épisodhe The Simpsons, mliginé menawa nyritakaké obsèsi mbakyuné Marge Simpson ya Oki (Patty lan Selma) marang acara iki lan olèhé mbakyuné iku nggandrungi karakter si MacGyver iki. Olèhé para mbakyu iki sakala-kala nonton acara iki, wis dadi anasir ora isa diowahi ing jadwal padinané, kaya dituduhaké ing épisodhe "Black Widower". Épisodhe iki uga nuduhaké sawijiné adegan fiksional MacGyver sing andhap asor olèhé nylametaké sawijiné désa. (“Ora sah kandha matur nuwun marang aku. Matura nuwun waé marang daya tariké grativasi wulan. ("Don't thank me. Thank the moon's gravitational pull.")) 

Sajeroné épisodhe kapisan acarané Anderson ing tembé, ya iku, Stargate SG-1, Amanda Tapping ngimprovisasi yèn Angkatan Udara Amérika Sarékat kudu   "MacGyveri" sawijiné Piranti Nilpun Omah kanggo Stargate (gapura lintang), lan sadetik sawisé  Anderson katon "mèsem kecut” minangka réaksiné; para prodhuser, kalebu Anderson, "seneng" lan Anderson banjur ing tembé nyatakaké "Miturutku iku apik banget". (Senadyan mengkono, ukara iki dibusak nalika épisodhe iki dirilis ulang ing taun 2009.)

Ing taun 2006, Anderson main ing sawijiné iklan télévisi ngenani MasterCard kanggo acara Super Bowl XL. Ing kana, dhèwèké bisa ngethok tali sing ngiket awaké mawa pewangi aroma wit pinus, nganggo kaos kaki lumrah minangka katrol kanggo sawijiné tali luncur gantung, lan embuh kepriyé carané bisa ngréparasi lan nyetarter truk sing ora fungsional nganggo klip kertas, balpèn, gelang karèt, pinsèt, semprotan irung, lan cidhuk kalkun. Béda karo iklan MasterCard sadurungé sing nuduhaké wong tetuku barang anèh-anèh kanggo mungkasi tugas padinan, MacGyver dituduhaké mlayu saka salah sawijiné perangkap maut mawa barang-barang padinan umum  sing wiji kurang saka  $20. Iklan iki ing wusanané nuduhaké dhèwèké nukoni barang-barang kaya ngono ing sawijiné toko gedhé mawa kartu kredhité  (minangka katrangan lucu kanggo kepriyé dhèwèké mesthi nduwé barang-barang sing diperlokaké nalika lunga menyang ngendi waé). Senadyan iklan iki implisit nyatakaké menawa Anderson maragakaké MacGyver, nanging ora diarani èksplisit.

Ing sasi Agustus 2007 ana angkèt sing dianakaké déning Yayasan McCormick Tribune Foundation. Wong Amérika Sarékat padha milih MacGyver minangka pahlawan fiksi favorit sing dipéngèni menawa dhèwèké kabèh ana ing kahanan darurat.

Ing taun 2008, ukara “Apa sing arep dilakokaké déning MacGyver?” ("What would MacGyver do?") dienggo ing sawijiné iklan télévisi Niu Sélan kanggo bumbu-bumbu pawon Gregg's "freestyle cooking.” Iklan iki nuduhaké tembung MacGyver sing mbukak saka lempitan kaya déné puzzle nganggo péso oncèkan kenthang lan péso bendho sing binukak kaya ta leladingané péso wadyabala Switserlan.MacGyver Online web site  has this commercial to watch online

"MacGyver" lan "MacGyverisme”

MacGyver nrapaké akal lan kawruhé ing sains, tèknologi, ngalam, lan ulahraga, kanggo golèk solusi menawa ngadhepi krisis maut. Dhèwèké bisa nyiptakaké barang migunani saka barang-barang prasaja, lan mung ngandelaké péso wadyabala Switserlan lan sélotip, dudu sanjata lan piranti canggih modhèren kaya mata-mata khas ing acara liya. Barang-barang panyiptané iku dadi sinonim karo karakter MacGyver iki lan diarani MacGyverisme déning wong-wong sing nggandrungi.Britton, Wesley, Spy Television, Praeger/Greenwood, , p. 212.Rich, John, 2006, Warm Up the Snake: A Hollywood Memoir, , p. 167. Para juru tulis acara iki ndhasaraké barang-barang ciptanané MacGyver ing gagasan saka para adviseur sains, prastawa tenanan, barang-barang sing ditemokaké ing lokasi, lan idhé-idhé sing dikirim para penggemar ing sayembara mawa bebungah dhuwit. Tembung MacGyverisme utawa ing basa Inggris MacGyverism iku kapisan diarani ing acara iki déning karakter Joanne Remmings ing épisodhe "Twice Stung" (mangsa 2, épisodhe 3).

Tembung MacGyverism iku marai anané tembung kriya to MacGyver ing basa Inggris. Ing taun 1989, Richard Dean Anderson ndhiskusèkaké istilah iki sajeroné acara The Arsenio Hall Show; Arsenio Hall tau krungu istilah iki dienggo lan tegesé  'nggarap sawijining barang kang mustakil', lan mènèhi panemuné tembung iki dimota ing bausastra. Arsenio Hall interview of Richard Dean Anderson . The Arsenio Hall Show. 1989. MacGyver Online. accessed July 30, 2011. Jeneng MacGyver mlebu situs wèb bausastra Oxford Dictionaries minangka tembung kriya ing  taun 2015 lan tegesé  "nggawé utawa réparasi barang mawa cara improvisasi utawa inventif, nganggo barang-barang sing ana ing cedhak".

Anugrah lan nominasi 

+ Anugrah Taun Kategori Sing dinominasèkaké Épisodhe Kasil BMI Film & TV Awards 1991 BMI TV Music Award Randy Edelman  Emmy Awards 1987 Outstanding Achievement in Makeup for a Series Rolf John Keppler, Michael Westmore, Robert Norin "Friends"  1989 Outstanding Sound Editing for a Series William H. Angarola, Miguel Rivera, Barbara Issak, Jon Johnson, Keith Bilderbeck, Art Ottinger, Steve Danforth "Gold Rush"  1990 Outstanding Sound Editing for a Series William H. Angarola, Miguel Rivera, Barbara Issak, George Nemzer, Guy Tsujimoto, David Long, Steve Danforth "The Lost Amadeus"  1992 Outstanding Individual Achievement in Costuming for a Series Thomas Welsh, Bernadette O'Brien "Good Knight MacGyver", part I  Genesis Awards 1991 Best TV - Drama Paul B. Margolis, Henry Winkler –  TV Land Awards 2005 Greatest Gear or Admirable Apparatus Richard Dean Anderson —  2007 Most Uninsurable Driver Richard Dean Anderson —  Young Artist Awards1990 Best Young Actor Guest Starring in a Television Series Cuba Gooding Jr. –  Best Young Actress Guest Starring in a Television Series Holly Fields – 

 Reboot sing gagal 
Jared Padalecki mèlu main sawijiné pilot utawa épisodhe kapisan sérial MacGyver reboot (ulang anyar) sing gagal.

 Sérial reboot anyar ing CBS taun 2016 

Ing sasi Oktober 2015, prodhuser èksèkutif sérial asli, Henry Winkler, napakastani kanggo mrodhuksi sérial reboot karo James Wan lan R. Scott Gemmill kanggo CBS. Ing sasi Mèi, stasiun TV iki njupuk sérial iki, mawa ko-kréator/ptodhuser èksèkutif Peter Lenkov minangka sing ngurusi acara, lan mesthèkaké yèn sérial anyar iki bakal ditayangaké ing tembé ing taun iku. Nanging ing sasi Juni, stasiun TV njabel épisodhe pilot iki lan mesen épisodhe pilot anyar sing disutradarani déning Wan mawa Tiil lan Eads dadi para paraga.

Justin Hires dikon main minangka Wilt Bozer, kanca sakamaré MacGyver. Ing sasi Juni, Variety nglapuraké menawa Sandrine Holt dikon mainaké Patricia Thornton, sawijiné manten agèn mata-mata ing lapangan lan saiki dadi dhirèktur operasi ing Department of External Services, lanTristin Mays dikon mainaké Riley Davis, ya iku hacker utawa peretas komputer sing ora stabil lan nduwé isu pribadi.

Acara reboot iki lumaku nganti taun 2021, sawisé iku dianulir.

 Ing médhia liyané 
Game punsèl
Sawijiné game 3D puzzle adhedhasar sérial TV iki mawa judhul MacGyver: Deadly Descent dirilis ing iOS lan Android.

MacGyver and the New Citan
Anderson maragakaké karakter MacGyver manèh ing sasi Sèptèmber 2012 ing sawijiné sérial film-film cendhak, digawé déning Mercedes-Benz kanggo ngrilis MPV Citané sing anyar in Éropa.

Buku komik 
Buku komik tau dibabar lan katampa apik saindhenging donya. Cithakan kapisan ludhes sajeroné rong minggu lan olèh resènsi apik ing situs buku komik gedhé.  Senadyan mengkono Tommy Lee,  pangripta pokok, ndhedhes ing sasi Sèptèmber 2014, nanging in gunggungé sérial iki kurang payu kanggo njamin sérial kapindho.

 Cathetan sikil 

 Pranala njaba 


 MacGyver Online  Situs fan 


*